Hallo !    Alors :)  Mier sind ja denn am nächste tag dete go bowle und hend eus dadurch au chli besser kennglernt ghaa, ish wüklich en lustige abig gsee, de norbert als einzige maa het natürlich ohni  problem gunne ejej... sind ime riiesige bowling center gsee, wos igendwie 14 bahne het und denn en obere stock mit mega vielne billard tisch und ere bar und igendwo dete chash auno go kararoke singe, das muemer mal no go usprobiere ;)     jaa well mer recht lang blibe sind hani fertig bracht dihei eifach min wecker nid zstelle, kei ahnig was ich mier überleit han (oder ebe nid) uf jedefall hani bisam 9ni gshlafe .. aber ish nid so shlimm gsee well ja d christina mit mier ide klass ish und sie halt  eifach sho agfange hend..   .     ah ja s grossartigste hani gar nid gshribe, am mitwuch namitag han ich mier nämlich e gitarre kauft :) yeah yeah, het so en lade im industrieviertel wod chash alles zume wüklich guete priis haa:) yeah, de claude chunt ziemlich drus bide gitarre drum weissi ez au das dgitarre guet ish d saite mueni eifach uswechsle aber das ish ja nid so e sach :) yeah! aber muen ganz  ehrlich gestaah ha nani so agfange bin eifach nid dezue choo... und ich glaub ich muen mich für stunde amelde welli wüklich gar kei ahnig han wiemer sie stimmt und so.. aber ich lüte gad morn aa und meld mich aa:)     jaa und am dunshtig simer go tennis spiele, ish ziemlich amüsant gsee hend en total lustige lehrer ghaa er het eim so chli dbasis biibracht aber ja het eigentlich no gern chli gspielt am shluss welmer denn sho drin gsee sind, aber hend nur e stund buecht ghaa und die ish wüklich zschnel  verbii gsee.. aber ja das ish ja au öbis womer imer wieder emal cha mache:)    ja am fritig sind den dpat und smami choo nach cannes:) yeah mini 2 fraue!:D und sie hend mier mis schätzli mitgnoo (mis velo) yeah drum hani denn am fritig abig shomal chöne gsee wies ish in cannes velo zfahre.   . ejej ha also wükli müeh ghaa am afang, die autos schenkeder also wüklich nüüt daa, da lernsh die  wükli duresetze ufde strass.. das ish nid immer eifach well du ufem velo halt eifach wüklich de schwächer bish... aber ja es ish extrem praktisch mitem velo bish viel unabhängiger und ich mache sport :)     am samstig simer denn am morge losgfahre mitem auto nach st. tropez:) wiener ufde föteli vielicht gse hend hemer wundervolls wätter ghaa hend sogar im tishi chöne sünnele;) yuhe! aber ich muen sege s beshti a st. tropez ish dcrêperie gsee, hej ha no nie so e gueti crêpe gässe wie dete:) mmmh...  st. tropez ish a sich scho schön aber igendwie blibt das so es VIP städtli für die riiche... mer hend welle go dburg aluege, aber die ish igendwie sho wird igendwie ewig lang restauriert drum hämer nur use chöne go aluege (wiener ufde föteli chönd gse)    jaa und nach st. tropez simer denn wiedr zrug nach cannes go de kennelernapéro mit de joëlle undem claude go neeh:) und nacher simer no i das bowling center go billard spiele:) mier sind jedoch so kaputt gsee dasmer nid lang bliebe sind... denn  fürde suntig hämer au wieder plän ghaa, händ nämlich an morge welle an marché nach fréjus, henden aber leider nid gfunde (haha:)) drum simer denn no uf wunsch vode pat nach monaco ;) in monaco ish so e verastaltig gsee vo qualipet, sie hend en parcours ufgstellt mit vershidene hindernis wod trainer mit ihrne hünd hend müese dure, ish seeehr amüsant gsee:) mer hät gsee dases ebe wüklich nid möglich isch ame hund sin so guet ztrainiere daser nüme macht waser will:)    nacher simer no wiiter id  altstadt, monaco isch wüklich seehr schön   ! vom hügel us hämer s fuessball stadion gsee und drum simer nacher no zum stadion gloffe ide hoffnig mer chöngis go aluege... aber leider nix gsee... nacher simer denn mitem auto wiiter uf nice go znachtässe:) sind ines italienishs restaurant wod so riesigi portione überchoo häsh das ein täller zdritte hätsh chöne ässe:) aber zum glück hämer en laange  verdauigsspaziergang ghaa, well sie druf vertraut händ das ich genau weiss wie mer zum auto zrugchunt ;) ja drum simer chli dur nizza girrt, ish aber amüsant gsee:)    ja und am mäntig hani ja denn showiedr shuel ghaa, bin aber denn am namitag no mit mine zwei hübsche go cannes aluege (ja die arme hend showieder müesse laufe ;)) und go znachtässe simer ime restaurant ade plages de midi... und well dete ide nebesaison wüklich nüt los ish simer die meisti ziit vom abig elei gsee i dem riesige restaurant ;) ah  ja die nebed eus händ so es rots bier trunke, han jetzt usegfunde was das ish, nämlich bier mit grenadine sirup :) es heisst: monaco.. das mueni mal no go usprobiere! jaa und denn händmer denn ausho wieder müese tschüss säge:( danke für alles! und isch schön gsee mit eu 2 :) <3    ah ja ide shuel hani ez e noi lehrerin (bi jetz wieder elei, dchristina ish weider gange).. sie ish super, mer mached sehr intressanti sache und swichtigst ish das sie mier bibringt wiemer uf französisch diskutiert!  für mich isch das eifach perfekt, vorallem au für mis studium (hami ez übrigens agmulde, giht keis zrug meh ;)) aber ish au seeeehr astrengend mit ihre well mer halt wüklich die ganz ziit 200% da sie muen...     am dsishtig nach de shuel simer go wandere nach Esterel, das ish so es mega schöns gebiet nebed cannes (richtig marseille) ish wüklich mega shön gsee, mer hend super wätter verwütsht au wens echli chalt gsee ish.   . dgaelle het gseit das das gebiet mega beliebt ish für velofahrer, mueni also mal go usprobiere :)     am mitwuch abig hämer en concours de photo ghaa, das hani sho im letzte blog beshriebe und föteli sind dete au debii... ah ja tuet mer leid dasi so viel föteli druflade wo oft sgliche zeiged, hami noni so mitem uploader vo travelpod agfründet, aber das wird sich denn glaub ändere in zuekunft ;)    am dunshtig ish wüklich wunderschöns wätter gsee drum hani  mi entschide nach de shuel no e chlini velotour zmache, bi aber zersh no heigfahre mitem velo weli ha wele dchleider wächsle, also das heisst hügel ufe hügel abe :) haha... bin richtig juan les pins gfahre, also richtig antibes, giht e shöni strecki am meer entlang, ha es paar föteli druf taa :) vor juan les pins chunt no golfe juan, dete hani welle es glacé go ässe (haha ha denn schnel gmerkt das es daa "une glace" aso ohni s é heisst.. hej wieso säged mier denn glacé? ja egal bin ebe dete in golfe juan  gsee und es ish wüklich so gsee dasi kein ort gfunde han womer hät chöne es glacé chaufe, alli glacier sind zue gsee und ide supermärkt chash nur ide schachtle chaufe.. und nid emal idene café wonis probiert han hends ghaa... im einte händs nur vanilleglacé ghaa hejej... drum hani mi entshide halt no chli witer zgaa und bin also nach juan les pins gange und yeeah es Häagen Dazs :) mmh   ! bin denn no  gnueg früeh wieder zrug nach cannes weli ha welle na ha welle dete si bevor dsunne untergaht.. und ufem heiwäg bini uf sonere strass gfahre wo nid breit gsee ish aber es hät aso wüklich gnueg platz ghaa füres auto und en velofahrer, uf jedefall ish so eine mier die ganz ziit ufgfahre und het weiss ich was erwartet, uswiche hani nämlich nid chöne rechts vo mier ish e muur gsee.. und ich cha ja au nüt defür wenn er es auto chauft wo er kei ahnig hät wie breit sish.. uf jedefall woners denn endlich fertig bracht  hät mich züberhole häter so ghuupt und mich voll agfluecht.. nei wüklich en riiese arsch! aber ha glernt da in frankriich lönds all imer gad use, schreied sich aa und denn isches vergesse also händmer eus chli agfluecht :) haha sho schlimm dasmer sich nid wüklich respektiert.. ja egal!    woni heicho bin bini igendwie so in schwung gsee dasi mi entschide han no go tschogge zgaah (natürlich ishes kei gueti idee gsee) ha nämlich am nägshte morge mini bei chum meh chöne bewege haha :) und ha müesse  svelo neh weli de bus vepasst han ejej;) am nach de shuel bini mite jimena chli an strand und han zum erste mal wüklich mit ihre gred sie het u viel verzellt vo mexiko ish mega intressant gsee:) ich glaub dete mueni mal ane! ja und nacher hämer eus mite carmen undem norbert troffe und sind all zäme go znachtässe :) es ish ebe de lezti abig vode carmen gsee... sind wieder is gliche restaurant wieni dete gsee bin mite pat undem mami:)  nacher simer ine bar gad ide nöchi vom hôtel de ville go billard  spiele:) ish aso super dete mega gmüetlich und total zwägi lüüt wos leitet! dcarmen het zum erste mal billard gspielt, das hät viel zum lache gääh aber gege ändi hätmer also nüt meh chöne sege ejej.. sie und de norbert hend gege d jimena und mich gpsielt und mier hend voll gunnä;) yeeah   ! ish  wüklich en lustige abig gsee... dcarmen und ich hend fash de glichi heiwäg ghaa drum simer denn zäme heigloffe (wel de bus ersh inere stund gfahre wär) ish wüklich lustig gsee, sie ish e super starchi persönlichkeit wo immer gad seit was sie denkt! das mueni mer also au chli agwöhne;) ja ohni wie wirds sicher ruhiger werde ide shuel....    am samstig morge am 10ni hämer eus denn wieder troffe vor de shuel welmer nach golfe juan sind go es spectacle luege... das ish ebe a dem strand wo de napoléon  gstrandet ish nachdem er sersti mal verbannt worde isch nach elba... er ish ja zrugchoo well er mitbecho het das die französischi bevölkerig gar nid iverstande gsee ish mite regierig und dur das ish er vo allne mit offene arme empfange worde und hät denn in antibes sini lüt versammlet und ish nach paris imarshiert und nacher nach waterloo... drum heisst übrigens die strass dete durd alpe: Route Napoléon... ;)    sspektakel ish also wüklich sehr amüsant gsee, wiener ufe fotene gsehnd ishes eifach en  kampf gsee zwüsched de franzose gege pole... haha und de napoléon hindedraa mitem fernrohr... ish es ries gechlöpfe gsee, aber sbeshti sind eifach die statiste gsee, die einti het no vor eus erchlärt übercho wie mer sgwehr noi ladt :) haha und all sind am rauche gsee! und denn sinds amigs tot umgheit und het eifach so lustig usgseeh:) aber swichtigst ish ja gse zzeige wies gse ish.. find das ganze no recht speziell, de napoléon wird also wüklich verherrlicht, mer chan alles vo ihm chaufe...    hüt  hani chli rugby gluegt, gester hät ja frankriich gege italie verloore es riiesigs drama! hami entschide mal es spiel go leuge, ish aso wükli no intressant:)    jaa das wärs wieder emal gsee vo mine cannes erläbnis :) mehr gibt es nächste woche... ich tue mir morn mini nägel mache laah ;) mal luege wie das wird, froi mi uf jedefall :)    Bisous et je vous embrasse :)